Приложение № 1 към
Решение 96-ПВР/НС от 11.11.2021 г.
на РИК 16 – Пловдив

**ОПЕРАТИВЕН ПЛАН**

ЗА ОРГАНИЗАЦИЯТА НА РАБОТАТА В РАЙОННАТА ИЗБИРАТЕЛНА КОМИСИЯ В ДЕНЯ НА ИЗБОРИТЕ ЗА ПРЕЗИДЕНТ И ВИЦЕПРЕЗИДЕНТ НА РЕПУБЛИКАТА И ЗА НАРОДНИ ПРЕДСТАВИТЕЛИ НА 14 НОЕМВРИ 2021 Г.

 И

ПРИЕМАНЕТО ОТ РИК НА ИЗБОРНИТЕ КНИЖА И МАТЕРИАЛИ ОТ СЕКЦИОННИТЕ ИЗБИРАТЕЛНИ КОМИСИИ

**РАЗДЕЛ І**

**ОПЕРАТИВНО БЮРО И РАБОТНИ ГРУПИ**

1. Районна избирателна комисия 16 – Пловдив осъществява дейността си в гр. Пловдив, ул. „Авксентий Велешки“ № 20.
2. От 08 ноември, РИК 16 осъществява дейността си в гр. Пловдив, бул. "Цар Борис III Обединител" 37, Международен панаир, ПАЛАТА № 7.

Предоставените на РИК помещения в сградата на Община Пловдив и в палата № 7 на Международен панаир са изолирани от останалата част на сградата, съответно палатата с отделен самостоятелен достъп, охрана и комуникации.

1. За осъществяване на правомощията си съгласно Изборния кодекс, РИК 16 създава **ОПЕРАТИВНО БЮРО,** в състав:
* Ивайло Василев
* Мурад Ферад
* Калоян Сухоруков
* Цеца Бресковска
* Андрей Захариев
* Димитър Згуров

**Оперативното бюро има следните функции:**

* 1. В предизборния ден – 13 ноември получава обобщена информация от:

- общинската/районната администрация за предадените изборни книжа и материали на членовете на СИК/ПСИК, както и за неявилите се секционни избирателни комисии за получаване на материалите, съгласно утвърдения график, както и информация за предадените под охрана изборни помещения.

- областния управител до 13:00 ч. на 13 ноември 2021 г. обобщава информацията за броя на избирателите по секции в общината в изборния район и я изпраща едновременно на РИК, на ЦИК и на Администрацията на Министерския съвет по електронна поща.

Имейл адрес на ЦИК: cik@cik.bg

 **3.2.** В изборния ден, на 14.11.2021 год., след 7:00 ч., но не по-късно от 7:40 ч. получава информация: открит ли е изборният ден във всички секции, явили ли са се всички членове на СИК и налице ли е необходимият кворум за започване на дейността им.

- в деня на изборите обобщава получената информация от общинската/районна администрация и Областна администрация-Пловдив за хода на произвеждането на изборите в общината, като информира ЦИК за това и подготвя съобщения за предаване от говорителя на средствата за масово осведомяване;

– координира организационно-техническата работа за приемане и отчитане на данните от гласуването в изборите, изработва график за дежурства на членовете на РИК и др.;

– изработва график за дежурства на членовете на РИК и привлечените сътрудници към РИК за техническа помощ при приемането в изборния ден на информацията от общината/района, областна администрация, книжата и материалите от СИК, както и за други дейности по предложение на членовете на РИК;

- изготвя съобщения за междинните данни на произвеждащите се избори;

- координира организационно-техническата работа за приемане и отчитане резултатите от изборите;

- свиква РИК на заседания за своевременно вземане на решения по неотложни проблеми.

 **3.3.** Когато до един час след откриване на изборния ден не се яви член на СИК/ПСИК, РИК назначава на негово място резервен член, предложен от партията или коалицията, която е предложила не явилия се член на комисията, или предложен от партията или коалиция нов член.

При отсъствие на председателя на СИК/ПСИК, РИК назначава заместник-председателя за председател, а член на СИК/ПСИК – за заместник-председател.

При отсъствие на заместник-председател или секретар РИК назначава член на СИК/ПСИК, включително и от резервните членове, съответно за заместник-председател или за секретар.

Когато отсъстват председателят, заместник-председателят и секретарят, РИК назначава от квотите на съответната партия или коалиция председател, заместник-председател и секретар измежду членовете и резервите.

В тези случаи РИК съблюдава изискването председателят, заместник-председателят и секретарят да не са от една и съща партия или коалиция (чл. 92, ал. 3, изр. второ ИК).

Когато мястото в СИК/ПСИК остане незаето поради неявяване на резервен член и съответната партия или коалиция не е предложила нов член на негово място, съставът на СИК/ПСИК се попълва с предложени от други партии или коалиции лица при спазване на изискванията на чл. 92, ал. 3 и 6 ИК.

Проектите на Решения по т. 3.3. се изготвят и включват в дневния ред на заседанието на РИК от работна група в състав: Мурад Ферад, Изабела Петкова, Димитър Згуров, Райна Бонева, Антония Костова и Гергана Костадинова, незабавно след получаване на съответната информация.

 **3.4.** Община Пловдив в срок до 10:00 ч. на 13 ноември 2021 г. изпраща информация за броя на избирателите по секции в общината на РИК по ел. поща;

- областният управител до 13,00 ч. на 13 ноември 2021 г. обобщава информацията за общината и я изпраща в РИК, ЦИК Администрацията на Министерски съвет по ел. поща.

 **3.5. РИК изпраща на ЦИК информация, както следва:**

– незабавно след откриване на изборния ден, но **не по-късно от 7:45 ч.** – открити ли са всички избирателни секции, работят ли нормално, имат ли възникнали проблеми, както и информация за секциите, в които не са се явили всички членове, като се посочва общият брой на членовете в съответната СИК и броят на неявилите се членове;

Веднага след приемане на решения за назначаване на членове на СИК на мястото на неявилите се членове РИК публикува решенията в електронната платформа.

**3.6.**В изборния ден общинската/районната администрация събират информация от СИК за избирателната активност, като посочват броя на гласувалите избиратели. Информацията се събира от определено със заповед на кмета на общината лице*,* което обобщава събраната информация за общината и я изпраща едновременно на Областна администрация-Пловдив и на РИК. Областната администрация обобщава справката за района и я изпраща по електронен път/факс/телефон на РИК.

**3.7.** Информацията до РИК се изпраща към **11:00 ч., и 16:00 ч.** – броя на гласувалите избиратели.

- Информацията за броя на гласувалите избиратели се събира към **10:00 ч., 13:00 ч. 16:00 ч. и 20:00ч.** и след обобщаването й от областните управители се изпраща на ЦИК не по-късно **от 10:30 ч., 13:30 ч., 16.30 ч. и 20:30 ч**., на имейл адрес cik@cik.bg

- РИК въвежда данните за броя на гласувалите съответно до **10:30 ч., 13:30 ч., 16.30 ч. и 20:30 ч**. в електронната платформа

- Информацията за активността се докладва на заседание на ЦИК и след решение на комисията се публикува на страницата на РИК, съответно до **10:30 ч., 13:30 ч., 16:30 ч. и 20:30 ч**

 -До **20:30 ч.** РИК публикува в електронна платформа информация за приключване на гласуването в изборния ден и за секциите, в които гласуването продължава след 20:00 ч.

**3.8. В ЦИК информацията за активността се изпраща на е-mail адрес:** **cik@cik.bg**

**3.9.** Въз основа на получената и обобщена информация за хода на произвеждането на изборите, оперативното бюро подготвя съобщения за предаване от председателя и говорителя на средствата за масово осведомяване. Отделно от междинните съобщения, се предвиждат две пресконференции съответно в **10:30 ч. и 17:00 ч.**

**3.10.** Координира и осъществява връзка със служителите на МВР и на Община Пловдив, с оглед нормалното и равномерно разпределяне на членовете на СИК/ПСИК, които ще предават изборните книжа в РИК по отношение на входа, изхода, движение на потоците и настаняването на членовете на СИК/ПСИК.

**4.** За предложения и указания по дейността на СИК/ПСИК в хода на изборния ден членовете на СИК/ПСИК се обръщат към членовете на РИК-отговорници по райони.

**4.1.** Отговорниците по райони в изборния ден поддържат връзка със секционните избирателни комисии и следят за правилното протичане на изборния процес в съответния район. За осъществяване на връзка със СИК отговорниците от РИК се свързват първо с председателя, а ако той не отговаря на повикването – последователно със заместник-председател, секретаря и член на СИК.

**На телефонни или постъпили по факс или имейл запитвания, за отговор се отзовава най-близко намиращият се свободен член на РИК.**

* 1. Районната избирателна комисия разглежда жалбите против решения и действия на СИК/ПСИК и сигналите, извършва проверка на място и се произнася по тях незабавно с решение до един час от постъпването им и не по-късно от края на изборния ден. Решенията на РИК се обявяват незабавно по реда на чл. 72, ал. 2 ИК.
	2. **За обработка и отговор на получените жалби и сигнали в хода на изборния ден** отговаря  “Работна група по жалбите и сигналите”. Работната група отговаря за разглеждане на постъпилите жалби и сигнали, воденето на електронния публичен регистър на жалбите и сигналите, подадени до РИК и решенията по тях, при спазване на указанията за окомплектоване на преписките по жалбите и сигналите срещу решенията на РИК и реда за разглеждане на жалбите и сигналите, подадени до РИК, както и осигуряване взаимодействието с органите на държавната/общинска администрация, на които са възложени отговорности по организацията на изборния процес.
	3. Сигналът или жалбата може да бъде в писмена или устна форма.
	4. Всички сигнали и жалби, получени на обявените телефони, факс, e-mail или в общото деловодство на РИК 16, се въвеждат в нарочен регистър и се разпределят на членовете на групата по жалбите, като се публикуват и в електронния публичен регистър на жалбите и сигналите на РИК 16.
	5. Получените жалби и сигнали в изборния ден се приемат и описват от техническите сътрудници и се насочват към членовете на групата по жалбите за обработка, проверка и отговор. На телефонни или постъпили по факс запитвания, получени от сътрудници, отговаря най-близко намиращият се свободен член на РИК.
	6. Районната избирателна комисия разглежда жалбите против решения и действия на СИК и постъпилите в изборния ден сигнали, извършва проверка на място и се произнася по тях незабавно с решение до един час от постъпването им, но не по-късно от края на изборния ден. Решенията на РИК се обявяват незабавно по реда на чл.72, ал.2 от ИК.

**5. За връзки с наблюдатели и застъпници, представители на партии, коалиции и инициативни комитети се създава група в състав:**

* Тамер Бейсимов
* Цеца Бресковска
* Андрей Захариев
* Спас Шуманов
* Антония Костова

**РАЗДЕЛ II**

**ПРИЕМАНЕ НА ИЗБОРНИ КНИЖА И МАТЕРИАЛИ**

Отчитането на изборните резултати в изборния район е основно задължение на РИК. В нейна помощ и под неин контрол работи изчислителният пункт (ИП) на определения от ЦИК екип за компютърна обработка – „Информационно обслужване“ АД. Районната избирателна комисия носи отговорност за точното отчитане на резултатите от изборите за народни представители.

**ИП НА ИНФОРМАЦИОННО ОБСЛУЖВАНЕ – КОНТРОЛИ:**

**7. За приемане на изборните книжа и материали на секционните избирателни комисии се създават работни групи на РИК, както следва:**

**7.1. Работна групи на РИК** за приемане на изборните книжа на СИК:

**ИЗБИРАТЕЛНИ СПИСЪЦИ:**

-Тамер Бейсимов

**7.2. Работна група на РИК за сверяване фабричните номера** на протоколите на СИК с резултатите от гласуването в изборите, с номера, вписан в екземпляра на протокола за предаване и приемане на изборните книжа, в състав:

 - Антон Вътов

**ПЪРВА КОНТРОЛА,** в състав:

* Калоян Сухоруков
* Изабела Петкова
* Димитър Згуров
* Райна Бонева

**ВТОРА КОНТРОЛА,** в състав:

* Спас Шуманов
* Петя Борисова
* Антония Костова
* Гергана Костадинова
* Константин Пехливанов
* Андрей Захариев
* Илиан Иванов
* Цеца Бресковска

**РАЗПЛАСТЯВАНЕ НА ПРОТОКОЛИТЕ НА СИК**

* Мурад Ферад
* Теодора Кирилова

Разпределението на членовете на РИК по групи е от организационно-технически характер. Всеки член от РИК може да се включи или да бъде привлечен за работа и съдействие към всяка една от групите. При необходимост се извършва разместване на групите.

**8. Процедура по приемане на изборните книжа и материали на секционните избирателни комисии от РИК:**

 - Приемането се извършва в Палата № 7 на Международен панаир Пловдив.

 - Членовете на СИК получават пореден номер при пристигането си пред палата № 3 през определения вход на сградата. След получаване на пореден номер за отчитане на секцията, членовете на СИК се разполагат в обособената за тях зона за изчакване на първия (партерен етаж) от сградата на Палата 3;

- Членовете на СИК предават неизползваните бюлетини на общинска администрация в палата № 3;

- Членовете на СИК, които ще отчитат съответната секция се придвижват към палата № 7, при спазване на дистанция и всички противоепидемични мерки само когато бъде оповестено поредността на номерата, които ще пристъпят към обработка, след което предават номера си на постовия полицай и се отправят до определеното място за предаване на избирателните списъци, съобразно получения пореден номер за отчитане. След предаването се насочват към зоната, където са разположени членовете на РИК и ИП за проверка на фабричните номера на протоколите, приемане и отчитане на данните от секционните протоколи и предаването на останалите книжа и материали на районните администрации.

 - Районната избирателна комисия и отговорникът на ИП определят място за наблюдателите, застъпниците, представителите на партиите, коалициите и инициативните комитети, което да осигурява пряка видимост към компютрите, на които се въвеждат данните, така че да не се пречи при работата на операторите.

        При въвеждане на данните от протоколите на СИК в ИП на РИК може да присъстват само по един наблюдател от една и съща неправителствена организация, само по един застъпник – на кандидатски листи на партия, коалиция и инициативен комитет за изборите за народни представители и само по един упълномощен представител на партия, коалиция и инициативен комитет (представляващ, член на инициативния комитет или упълномощен представител), регистрирали кандидатски листи при стриктно спазване на противоепидемичните мерки.

-  Членовете на СИК предават **избирателните  списъци**. Районната избирателна комисия проверява целостта и съдържанието на пликовете.  Наличието на книжата в пликовете се проверява от РИК преди предаването им в ТЗ на ГД „ГРАО“. **При проверката се описва и броят на приложените в пликовете декларации и удостоверения.“** След разпластяването на секционните протоколи се извършва проверка на съдържанието на плик 1, плик 2 и плик 3, като установените в тях документи се обективират в нарочен протокол.

 -  След това член на РИК **сверява фабричния номер** на протоколите на СИК с резултатите от гласуването в изборите, с номера, вписан в екземпляра на протокола за предаване и приемане на изборните книжа или в протокола за предаване на сгрешен/и формуляр/и и приемане на нов формуляр на протокол на СИК (ако е съставен такъв при сгрешени протоколи);

  -  Протоколите на СИК се **проверяват от член на РИК от Първа контрола**, който проверява контролите по протокола на СИК с резултатите от гласуването в конкретната секция и го предава в изчислителния пункт към РИК за въвеждане на данните от гласуването. Протоколът се предава, без да се разпластява.

**СПРАВКИ И ОБОБЩЕНИ  РЕЗУЛТАТИ,**

**ПРЕДОСТАВЯНИ ОТ ОТГОВОРНИКА НА**

**ИЗЧИСЛИТЕЛНИЯ  ПУНКТ НА РИК**

9. Изчислителният пункт предоставя на РИК:

а) списъка на приетите секционни протоколи с най-същественото от съдържанието им, включващо разпределението на действителните гласове за кандидатските листи. Посочената информация се подава на РИК при поискване от РИК с оглед периодичното информиране на обществеността за хода на обработката;

б) списъка на секциите, за които още не са пристигнали протоколи (при поискване);

в) междинните обобщени резултати от въведените до момента протоколи на СИК/ПСИК (брой на обработените до момента секции и брой действителни гласове по кандидатски листи по общини);

г) междинните числови данни, сканираните протоколи и данните от машинното гласуване – от въведените до момента протоколи на СИК/ПСИК, които се публикуват след санкция на ЦИК на страницата с резултатите по секции и населени места;

д) окончателните обобщени резултати, съответстващи на точките от протокола на РИК – предложение за протокол и предложение за решение на РИК.

**ПРОЦЕДУРА ПО ПРИЕМАНЕ И ОБРАБОТКА**

**НА ПРОТОКОЛИТЕ ОТ СИК/ПСИК**

**Действия в РИК след приключване на гласуването**

**1.** Записващото техническо устройство (ЗТУ) се изчита (ако е налично и формално коректно/подписано) за информация и последваща проверка, данните в базата ще бъдат въз основа на приетите записи (Приложение № 101-ПВР-м и Приложение № 109-НС-м от изборните книжа).

В случай че ЗТУ не е предоставено в ИП към РИК, секционната избирателна комисия заедно с районната избирателна комисия извършват преброяване на контролните разписки и попълват протоколи – Приложение № 103-ПВР-кр и Приложение № 111-НС-кр, които се подписват от членовете на СИК и РИК.

В случай че представеното ЗТУ не се чете/не се верифицира/не е по валиден формат на данните, представителите на СИК преброяват заедно с представители на РИК контролните разписки от съответната машина и попълват за нея протоколи – Приложение № 103-ПВР-кр и Приложение № 111-НС-кр. Протоколите се подписват от представителите на СИК и представителите на РИК, които са извършили преброяването.

Сумарните данни с резултатите от гласуването, които ще бъдат разпечатвани в ИП, трябва да включват сумирани числата по точките, които са реквизит на протоколите на РИК – Приложение № 116-ПВР-хм и Приложение № 117-НС-хм.

В случай на преустановяване на гласуването с машина/и и започване на гласуване с хартиени бюлетини (по чл. 269 ИК), в секцията се извършва преброяване на контролните разписки и се попълват Приложение № 103-ПВР-кр и Приложение № 111-НС-кр за всяка машина.

**2**. За всеки вид протокол на СИК се отпечатва отделна приемо-предавателна разписка (ППР) в три еднакви екземпляра или проект на ППР между СИК и РИК в един екземпляр.

Проектът на ППР задължително съдържа:

* вид на секционния протокол (съгласно Приложение № 100-ПВР-х, Приложение № 101-ПВР-м, Приложение № 102-ПВР-хм, Приложение № 103-ПВР-кр, Приложение № 108-НС-х, Приложение № 109-НС-м, Приложение № 110-НС-хм, Приложение № 111-НС-кр);
* номера и местонахождението на секцията според протокола на СИК;
* уникалния код на разписката; при всяко разпечатване на разписка с данните от протокол на СИК за разписката се генерира отново уникален код; кодът се записва в системата; две различни разписки, дори и за един и същи протокол на СИК, трябва да имат различни уникални кодове;
* данните по точките от протокола на СИК;
* фабричния номер на протокола на СИК;
* разпределение на действителните гласове по партии, коалиции и независими кандидати, както и гласовете „Не подкрепям никого“ (прилага се за секционни протоколи съгласно Приложение № 100-ПВР-х, Приложение № 102-ПВР-хм, Приложение № 103-ПВР-кр, Приложение № 108-НС-х, Приложение № 110-НС-хм, Приложение № 111-НС-кр);
* разпределение на предпочитанията (преференциите) на кандидатските листи по партии и коалиции (прилага се за секционни протоколи съгласно Приложение № 108-НС-х, Приложение № 110-НС-хм, Приложение № 111-НС-кр);
* ЕГН (непълно) на оператора, въвел данните, и на приносителя на протокола на СИК, както и места за подписите им и за подпис на член на РИК.

Операторът разписва трите еднакви екземпляра на проекта на ППР.

За секция, за която в ИП са представени за обработка няколко вида протоколи, за които са издадени отделни ППР се разпечатват сумарни данни и се предоставят на СИК.

При наличие на несъответствия между данните от протокола на СИК и проекта на ППР (не са удовлетворени контроли, ако има такива, тоест част от данните не удовлетворяват определените от ЦИК контролни равенства и/или неравенства, наречени „контрол“), разписката не се потвърждава и данните от нея не участват в сумарните резултати от гласуването. Записът от тази разписка остава със забележка „заличена“. След отстраняване на несъответствията се издава разписка с нов уникален номер.

Ако данните от протокола на СИК удовлетворяват всички контроли, РИК приема протокола и двете страни (СИК и РИК) проверяват и подписват ППР. Действието се изпълнява поотделно за всеки представен от СИК протокол (Приложение № 100-ПВР-х, Приложение № 101-ПВР-м, Приложение № 102-ПВР-хм, Приложение № 103-ПВР-кр, Приложение № 108-НС-х, Приложение № 109-НС-м, Приложение № 110-НС-хм, Приложение № 111-НС-кр).

При наличие на неудовлетворени контроли на данните от секционния протокол представители на СИК и РИК изясняват причините за това. Районната избирателна комисия взема решение по приемането на протокола и разписката. Ако има решение за поправки на данни от протокола, данните се въвеждат отново от оператор, издава се нова разписка с нов уникален номер, а предишната се заличава, като записът за нея не се изтрива, но остава със забележка „заличена“.

Представителят на РИК вписва уникалния номер на приетата разписка върху трипластовия протокол на СИК и едва тогава го разпластява. Вписването на номерата на разписките се извършва поотделно за всеки вид протокол.

По един екземпляр от всяка приемо-предавателната разписка на приетите протоколи на СИК се предоставят на представителя на СИК, а другите два екземпляра (за РИК и за отговорника на ИП към РИК), заедно с белия екземпляр на секционния протокол, се предават на отговорника на ИП. Събитието се регистрира в „Дневник на предадените СИК протоколи и разписки“.

След получаване на двете подписани ППР и белия екземпляр на протокола на СИК в ИП към РИК се преминава към действия за потвърждение на протоколите. След като компютърният запис на данните от секционния протокол е потвърден в базата данни, той повече не може да се променя. Задължително поотделно се потвърждават всички приети от РИК приемо-предавателни разписки.

Сканират се само протоколи с потвърдени ППР. Всички протоколи, представени за една и съща секция се сканират в един общ файл. За сканираните протоколи се води „Дневник на сканираните протоколи на СИК“, в който се отбелязва кой оператор е сканирал протокола и кога го е върнал на отговорника на ИП.

Отговорникът на ИП или оператор със съответните права, задължително различен от сканиралия протокола на СИК, проверява съответствието на ППР и сканирания протокол и при коректност на данните сканираното копие се потвърждава, с което приключва обработката на протокола и той може да участва в обработката на крайните резултати.

Периодично (на всеки астрономически час) отговорникът на ИП към РИК предоставя на РИК и препраща в ЦИК междинни данни (обобщени и по секции) от потвърдените протоколи на СИК, заедно със сканираните протоколи на СИК, посредством електронен подпис.

След приемане на всички постъпили протоколи от СИК отговорникът на ИП към РИК чрез програмния продукт подготвя сумарните данни за протоколите на РИК, които се отпечатват във формат, съдържащ реквизитите на Приложение № 116-ПВР-хм и Приложение № 117-НС-хм, както и данните за решението на РИК (когато има избран независим кандидат за народен представител), което се отпечатва във формат, съдържащ реквизитите на Приложение № 127-НС.

Реквизитите по Приложение № 127-НС са:

* номерата на секциите и уникалните номера на разписките им, по които са получени резултати;
* сумарните резултати по точките от приетите протоколи на СИК;
* разпределението на действителните гласове по партии, коалиции и независими кандидати, както и за гласувалите „Не подкрепям никого“;
* разпределението на предпочитанията (преференциите) за всеки кандидат за народен представител на партия и коалиция;
* справка за резултатите от машинното гласуване в изборния район във формата на окончателния (финален) протокол от машинното гласуване (по секции и общо за изборния район съгласно представените контролни памети в РИК);
* имената на избраните независими кандидати за народни представители.

Създадената база от данни от протоколите на СИК за съответната РИК, както и сумарните резултати за изборния район (район), се записват върху четири броя технически носители (флаш памети), които се предават на РИК за предоставяне на ЦИК. Същите данни чрез комуникационната мрежа се изпращат и в ЦИК. Техническите носители трябва да съдържат и копие от данните от протоколите на всички СИК, експортиран в текстови файл, както и текстови файлове от съответните разпечатани протоколи от техническите записващи устройства за секциите, в които е имало машинно гласуване.

Обработените и сканирани протоколи на СИК, заедно с данните на РИК и сканираните протоколи на РИК, се изпращат на ЦИК и се публикуват на сайта на съответната РИК и ЦИК. Сканираните екземпляри от протоколите на СИК и РИК се записват на четири броя технически носители, един за РИК, един за архив на ИП и два за ЦИК.

**ПРОЦЕДУРА ПО УСТАНОВЯВАНЕ ОТ РИК НА**

**РЕЗУЛТАТИТЕ ОТ ГЛАСУВАНЕТО В РАЙОНА**

**УСТАНОВЯВАНЕ НА РЕЗУЛТАТИТЕ ОТ ГЛАСУВАНЕТО**

31. Чрез компютърната обработка на данните от протоколите на СИК/ПСИК с изборните резултати от изборите за народни представители РИК създава база данни с изборните резултати в изборния район.

32. След решение на РИК за приключване на работата в ИП към РИК отговорникът на ИП разпечатва справки за не пристигнали секционни протоколи, за закрити секции, за съответствие между секциите и приемо-предавателните разписки, както и списък на протоколите с неудовлетворени контроли.

33. Отговорникът на ИП към РИК чрез програмния продукт подготвя сумарните данни за протоколите на РИК. Поотделно се отразяват данните от общия брой гласували с хартиена бюлетина и общия брой гласове от машинното гласуване.

34. Отговорникът на ИП разпечатва предложението за протокол на РИК за изборите за народни представители във форма, съответна на Приложение № 98-НС-хм от изборните книжа.

35. Разпечатката/ите се подписва/т от представител на РИК и от отговорника на ИП и се подпечатват с печата на РИК. Един екземпляр от нея се предава от РИК на ЦИК, вторият остава за РИК, а третият – за отговорника на ИП.

36. След като РИК получи справка за съответствие от отговорника на ИП, нейните членове проверяват за съответствието на уникалните кодове на разписките от описа с кодовете върху протоколите на СИК/ПСИК за изборите за народни представители.

Когато в списъка бъде намерен код, несъвпадащ с този, записан върху съответния протокол на СИК/ПСИК, отговорникът на ИП установява причината за това. При необходимост РИК взема решение, въз основа на което съответният протокол на СИК/ПСИК се въвежда отново. Когато се установи грешка от страна на оператор, РИК отразява това в решението.

**ПРОТОКОЛИ НА РИК**

37. На основание данните, въведени от протоколите на СИК/ПСИК, отговорникът на ИП чрез програмния продукт изготвя предложения за протоколи на РИК за определяне на резултатите от изборите президент и вицепрезидент и за народни представители, което се отпечатва във форма, съответна на съдържанието на Приложение № 116-ПВР-хм и Приложение № 117 НС-хм от изборните книжа.

**КОПИЯ ОТ ПРОТОКОЛИТЕ**

38. При поискване РИК предоставя на членовете на комисията, кандидатите за народни представители, представителите на партиите, коалициите и инициативните комитети, на застъпниците и на наблюдателите копия от подписаните протоколи с резултатите от гласуването президент и вицепрезидент и за народни представители, всяка страница на което е подпечатана с печата на комисията и подписана от председателя, заместник-председателя и секретаря. Лицата, получили копие от протоколите, се вписват в Списъка на лицата, получили копие от протокола на РИК, и се подписват в него.

Отговорникът на ИП подготвя върху технически носител в четири екземпляра, подписани с цифров сертификат, създадената база от данни от протоколите на СИК/ПСИК за съответния РИК, както и сумарните резултати за изборния район и сканирания протокол на РИК за изборите за президент и вицепрезидент и за народни представители. Техническите носители се опаковат отделно, като един от тях остава в РИК, един за отговорника на ИП към РИК, а останалите два са предназначени за предаване в ЦИК (за ИП на ЦИК и контролно копие).

39. Не по-късно от 48 часа след приключване на гласуването РИК сканира и публикува на интернет страницата си протокола с данните от гласуването в изборите за народни представители.

**ПРЕДАВАНЕ НА КНИЖА И**

**МАТЕРИАЛИ ОТ РИК НА ЦИК**

40.Документите от РИК се приемат от членове на ЦИК, разпределени по групи в състав не по-малко от двама.

41. Приемането на изборните книжа и материали в ЦИК започва от 15 ноември 2021 г.

**Незабавно след изготвяне на протокола на РИК и подготовка на книжата за предаване председателят/секретарят на РИК уведомява ЦИК за датата и часа на тръгване.**

Изборните книжа и материали на РИК се приемат от ЦИК във фоайето на официалния вход, източно крило на пл. „Княз Александър I” № 1. Книжата и материалите се носят от председател, зам.-председател и секретар на РИК.

След пристигането си членовете на РИК изчакват реда си във фоайето на официалния вход, източно крило на пл. „Княз Александър I” № 1.

42. **Районните избирателни комисии не по-късно от 48 часа от получаване на последния секционен протокол предават на ЦИК протоколите и книжата съгласно чл. 296, ал. 1 и 2 от Изборния кодекс.**

Незабавно след приключване на дейностите по обработка в ИП към РИК и не по-късно от 48 часа от получаване на протоколите на СИК/ПСИК РИК е длъжна да подреди в посочения по-долу ред (по възможност обособени в отделни папки/кашони) и предаде в ЦИК следните документи и материали:

а) протокол на РИК за определяне на резултатите от гласуването – Приложение № 97-НС-хм от изборните книжа. Протоколът е в два екземпляра и **се предава НЕРАЗПЛАСТЕН**;

б) първите (белите) екземпляри от протоколите на СИК/ПСИК за установяване на резултатите от гласуването в изборите за президент и вицепрезидент и за народни представители, предназначени за ЦИК (разпластен).

в) финалните протоколи от машинното гласуване;

г) приемо-предавателните разписки, издадени от РИК на СИК/ПСИК, съдържащи числовите данни от протокола на всяка СИК/ПСИК, подредени по секции по възходящ ред на номера на секцията;

д) по **два броя записващи технически устройства** (флаш памети) и по **пет броя смарткарти** за всяка от машините по секции, в които има машинно гласуване.

е) копие на компютърната разпечатка на данните за протокола и решението на РИК, предоставена от ИП;

ж) списък на получените протоколи на СИК с кодовете на разписките им;

з) два броя технически носители (DVD) с числовите данни от обработката на протоколите на СИК/ПСИК от изборите за народни представители;

и) протоколи за предаване на сгрешен и приемане на нов формуляр на СИК/ПСИК и др.

След установяване наличието на изброените по-горе документи и материали ЦИК и РИК подписват протокол.

При подреждането на документите към протокола на РИК се прилагат протоколите и решенията на СИК/ПСИК, както и решенията на РИК по сигналите и жалбите, постъпили в изборния ден.

43. Групата за контролни проверки и връзки с преброителя поддържа връзка и при необходимост или сигнал извършва контролни проверки на изчисленията на преброителя в ЦИК на база оригинални или ксерокопия от секционни протоколи, описи, разписки и технически носители, предоставени от преброителя в РИК.

При поискване от член на групата/ЦИК преброителят предава поисканата информация от въведените протоколи на СИК за контролни справки и проверка.

44. В транспортните средства, с които РИК пристига до ЦИК за предаване на изборните книжа и материали от изборите, могат дa пътуват само членове на РИК и водачът на МПС.

Органите на МВР съпровождат транспортните средства на РИК до ЦИК за предаване на книжата и материалите от изборите в отделни МПС на МВР.

45. За паркиране на транспортните средства на РИК и съпровождащите ги МПС на МВР се определят следните места:

– пред официалния вход „Източно крило“;

– пред входа откъм източното крило – паркинга между сградата на Народното събрание и Националната художествена галерия.

46. Към ЦИК (официален вход източно крило) се организират:

– Приемна;

– Изчислителен пункт към ЦИК;

– Зала за получаване на документите от секциите извън страната.

Всички действия се извършват при стриктно спазване на противоепидемичните мерки и указанията на министъра на здравеопазването.